སྦ་བཞེདལས།རྒྱལ་པོ་ཁྲི་སྲོང་ལྡེ་བཙན་དགུང་ལོ་བརྒྱད་ལོན་པ་དང་།ཆབ་སྲིད་བཞེས་མ་ཐག་ཏུ་སྐུ་ནར་མ་སོན་པས།ཞང་མ་ཞམཞངཁྲོན་པ་སྐྱེས་ན་རེ།རྒྱལ་པོ་སྐུ་ཚེ་ཐུང་བ་ཆོས་བྱས་པས་ལན་སྟེ་བཀྲ་མི་ཤིས།ཚེ་ཕྱི་མ་སྐྱེ་བ་ལེན་བྱ་བ་རྫུན་ཡིན།ཚེ་འདིའི་རྐྱེན་བཟློག་བོན་གྱིས་བྱ།ཆོས་སུ་བྱེད་པ་ཕོ་རེང་ཐངདུ་མཐར་སྤྱུགསཞེས་བྱུང་བ་ལྟར་ཞང་མ་ཞང་གིས་བློན་པོ་ཆོས་ལ་དགའ་བ་མང་བལ་གཉིས་ལ་སྐྱོན་བཏགས་ནས་བོད་ནག་པོར་བཏང་བ་དང་།ར་མོ་ཆེ་ནས་གསེར་གྱི་ཤཱཀྱ་མུ་ནེ་ཕྱིར་དྲུད་ནས་བྱེ་ཐང་དུ་སྦས།ལྷ་ཁང་ཚང་མ་རྨང་ནས་བཤིག་སྟེ་བཤས་རར་བསྒྱུར་བ་དང་།དམ་པའི་ཆོས་སྲུང་བའི་ཁྲིམས་བུ་ཆུང་རྩ་ནས་བཤིག་པར།རྗེ་བློན་ཆོས་ལ་དགའ་བ་རྣམས་ཀྱང་འདུས་ནས་ཆོས་བྱ་བར་གྲོས་མོལ་བྱས་པར་ཞང་མ་ཞང་གེགས་སུ་མཐོང་ནས་མེད་པར་གཏོང་ཐབས་སུ་རྒྱལ་པོ་སྐུ་ཆགས་ཆེ་བའི་རིམ་གྲོ་བྱ་བར་སྐུ་བླུད་དུ་རྫོང་རྒྱུར་ཁ་འཆམས་ནས་གསོན་པོར་དུར་ལ་སྦས་ཤིང་།ཡབ་མེས་ཀྱིས་མཛད་པའི་ལྷ་ཆོས་དང་ཁྲིམས་བུ་ཆུང་སོགས་སླར་གསོ་བྱ་བར་རྒྱལ་པོ་ཁྲི་སྲོང་ལྡེའུ་བཙན་གྱིས་བཀའ་ཡིས་ནན་པོར་བཏགས་པ་སྟེ།སྦ་བཞེདལས།དུས་འདི་ཕན་ཆད་བཀའ་ཤོ་ཆེན་པོ་བཏང་སྟེ།ཆོས་ཁྲིམས་བཅས།སླན་ཆད་འོག་གི་འབངས་ལས་ཕོ་མིག་མི་དབྱུང་།མོ་སྣ་མི་བཅད།མཚང་ཅན་མི་དགུམ་པར་སྣང་།སྐྱེ་བོ་ཐམས་ཅད་ཀྱིས་རྗེའི་བཀའ་ཉན་ཅིང་།རྗེ་འབངས་ཐམས་ཅད་ཀྱིས་རབ་ཏུ་བྱུང་བ་ལ་དབུའི་མཆོད་གནས་སུ་ཕྱུང་ལ།ཕྱག་དང་མཆོད་པ་བྱ་བ་དང་།བཀུར་བ་ལ་སོགས་འབངས་ཕྱོགས་སུ་ཆོས་ཀྱི་བཀའ་དྲིན་ཆེན་པོ་བསྩལ་བ་སོགས་པའི་བཀས་བཏགས།ཞེས་པ་ལྟར།གོང་གི་ལོ་རྒྱུས་གནས་ཚུལ་དེ་འདྲ་ཞིག་གི་འོག་བཙན་པོ་ཁྲི་སྲོང་ལྡེའུ་བཙན་གྱིས་རྒྱལ་པོ་དང་བློན་པོའི་བྱ་བྱེད་གཏམ་བརྗོད་དག་ནི་ཆབ་སྲིད་དར་རྒུད་དང་འབངས་མིའི་བདེ་སྡུག་ལ་རག་ལས་པས།རྗེ་བློན་གཏམ་སྤྱོད་ཀྱི་ཚད་གཞིར་བསྟེན་དུ་རུང་བའི་གདམས་པ་དག་བཀའ་ནན་མོས་ཐག་བཅད་དེ་སྨྲས་པ་ཡིན་ནོ།།